
ŠILUTĖS RAJONO SAVIVALDYBĖS
TARYBA

SPRENDIMAS
DĖL SUTIKIMO ĮRENGTI GLOBALINĖS PADĖTIES 
NUSTATYMO SISTEMOS NUOLATINĘ STOTĮ

2023 m.                                d.   Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir atsižvelgdama į Nacionalinės žemės tarnybos prie Aplinkos ministerijos 2023-06-06 raštą Nr. 1SD-1239-(5.57 E.) „Dėl nekilnojamojo turto perdavimo panaudos pagrindais“, Šilutės rajono savivaldybės taryba  n u s p r e n d ž i a:
1. Sutikti, kad Nacionalinė žemės tarnyba prie Aplinkos ministerijos įrengtų globalinės padėties nustatymo sistemos nuolatinę stotį (toliau – GPNS) su įranga ant Šilutės rajono savivaldybei nuosavybės teise priklausančio Šilutėje, Lietuvininkų g. 6, esančio kultūros namų pastato (unikalus numeris 8898-5016-8018) stogo ir su stogu besiribojančioje techninės laiptinės patalpoje. GPNS naudojimo ir eksploatavimo terminas – 20 metų.
2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti Savivaldybės vardu susitarimą dėl GPNS įrengimo, naudojimo ir eksploatavimo.
3. Paskelbti šį sprendimą Teisės aktų registre ir Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.



Savivaldybės meras                                                                                                   Vytautas Laurinaitis

